יורם בלשר

ביוגרפיה

בלשר נולד לזהבה ולאהרן שהתגוררו ברחוב ביל"ו 29 בתל אביב. לאחר שסיים בלשר את בית ספר היסודי "כרמל", עבר ללמוד בגימנסיה גאולה. בין השנים 1962–1968 למד בלשר רפואה בבית הספר לרפואה של הדסה, האוניברסיטה העברית בירושלים.
בין השנים 1968–1969 עשה בלשר סטאז' בבית החולים תל השומר. בין השנים 1969–1974 התמחה בלשר ברפואת ילדים במרכז רפואי קפלן
בין השנים 1974–1976 כיהן בלשר כממלא מקום מנהל מחלקת ילדים ופגים בבית החולים קפלן.
בין השנים 1976–1978 - התמחה בלשר במחלות כליות אצל ילדים בבית החולים לילדים באוניברסיטת מקגיל, מונטריאול, קנדה.
בין השנים 1978–1985 עסק בלשר כרופא בכיר בנפרולוגית ילדים, בבית החולים קפלן. בהמשך התמחה בלשר בטראומטולוגיה של ילדים. בין השנים 1985–2008 ניהל בלשר את היחידה לרפואה דחופה בילדים במרכז הרפואי קפלן.
בשנת 2008 מונה בלשר ליושב ראש ועדת התמחות בבית החולים קפלן.
בלשר הוסמך במנהל מערכות בריאות באוניברסיטת בן-גוריון בנגב (1994-1996).
בין השנים 1995–2009 כיהן בלשר כיו"ר ההסתדרות הרפואית בישראל, במשך 3 קדנציות.
בין השנים 2008–2009 כיהן בלשר כנשיא ההסתדרות הרפואית העולמית. ההסתדרות העולמית מייצגת 9 מיליון רופאים מ-84 מדינות ועוסקת בסוגיות אתיות רפואיות.

יו"ר "ההסתדרות הרפואית בישראל"

בלשר השפיע על עיצוב אופיה של מערכת הבריאות, בעיקר בהפיכת הר"י לארגון שחרת על דגלו מלחמה על הרחבת סל התרופות, ועל הכנסת טכנולוגיות חדשניות לסל התרופות
במהלך כהונתו, בלשר הוביל שני מהלכים משמעותיים, הראשון התפטרותו מוועדת הסל, והשני הקמת הפורום הציבורי לעדכון סל התרופות ("ועדת הסל האלטרנטיבית"). בנוסף בלשר פעל להכניס שינויים באתיקה הרפואית ובמודעות לדילמות אתיות בטיפול רפואי.
בלשר נטל חלק לא מבוטל בקידום חוק זכויות החולה.

תפקידים ציבוריים

בין השנים 1990–1998 כיהן בלשר כחבר דירקטוריון קרן "בר", בנק הפועלים.
בשנת 2000 מונה בלשר לחבר בחבר הנאמנים של המכון הלאומי למדיניות הבריאות.
בין השנים 2000–2011 כיהן בלשר כחבר דירקטוריון קרן חינוך מתקדם ויו"ר ועדת השקעות בבנק יהב.
בשנת 2004 מונה בלשר לחבר מועצת המנהלים של הקרן החינוכית ארצות הברית-ישראל (קרן פולברייט - קרן המטבע העולמית).
בין השנים 2009–2010 כיהן בלשר כחבר דירקטוריון החברה הכלכלית לפיתוח רחובות (ה.ל.ר).
משנת 2011 בלשר חבר במועצת המנהלים של האקדמיה למוסיקה וריקוד בירושלים.
בשנת 2015 מונה בלשר כראש ועדת ההיגוי לשיתוף פעולה של העיר רחובות עם יהדות מיניאפוליס.

תפקידים ציבוריים - רפואיים

בין השנים 1990–1995 כיהן בלשר כנשיא הוועדה המקצועית של האיגוד הרפואי הישראלי (שכר ותנאי עבודה).
בין השנים 1999–2000 כיהן בלשר כ-יו"ר הוועדה הרפואית לעניינים סוציו-רפואיים של האיגוד הרפואי העולמי (WMA).
בין השנים 1999–2000 כיהן בלשר כנשיא הפורום המשותף של ההסתדרויות הרפואיות האירופיות וארגון הבריאות העולמי - WHO (EFMA-WHO).
בין השנים 2000–2011 כיהן בלשר כחבר בחבר הנאמנים של המכון הלאומי לחקר מדיניות הבריאות.
בין השנים 2001–2003 כיהן בלשר כיו"ר הוועדה לתכנון ולתקצוב של האיגוד הרפואי העולמי (WMA).
בשנת 2002 כיהן בלשר כחבר בוועד המנהל של המרכז הבינלאומי לבריאות משפט ואתיקה, בחיפה.
בין השנים 2003–2006 כיהן בלשר כיו"ר המועצה הרפואית העולמית (WMA).

אקדמיה

בין השנים 1972–1976 היה בלשר מדריך לפדיאטריה בבית הספר לרפואה, האוניברסיטה העברית.
בין השנים 1982–1989 כיהן בלשר כמרצה, לפדיאטריה בבית הספר לרפואה, האוניברסיטה העברית.
משנת 2013 ועד היום בלשר מנהל את בית הספר למנהל מערכות בריאות במרכז אקדמי פרס, בשנת 2013 התמנה למרצה בכיר ובשנת 2016 התמנה לפרופסור-חבר.

איגודים מקצועיים ופרסים

בלשר חבר במספר איגודים מקצועיים: ההסתדרות הרפואית בישראל, החברה הישראלית לרפואת ילדים, החברה הישראלית לנפרולוגיה, החברה הבינלאומית לנפרולוגיה, החברה הבינלאומית לנפרולוגית ילדים, האקדמיה הרוסית למדעים (בלשר הוא הרופא היחידי מישראל המשתייך למספר מצומצם של כמאה זרים שהוענק להם הכבוד להיות חברים באקדמיה הרוסית לרפואה, משנת 2004)
ב-14 במרץ 2016 הוענק לבלשר על ידי תנועת אומ"ץ "אות הוקרה בתחום הרפואה לשנת 2016" במסגרת "אותות ועיטורי אומ"ץ בתחום הרפואה",

האות הוענק לבלשר, פה אחד על ידי ועדת האות :
"על פעילותו הציבורית המסועפת והמבורכת להעלאת קרנה של הרפואה הישראלית, על מאבקו הממושך לאורך השנים לשימוש זכויות החולים ולקידום הרפואה הישראלית בעולם, ועל פעלו למניעת הדרה של רופאים ישראלים בארץ ובחו"ל"

צה"ל

בשירותו הסדיר בלשר שירת כחובש קרבי. בלשר סיים קורס חובשים בהצטיינות ושימש מדריך בבית ספר לרפואה צבאית בצריפין.
לאחר סיום לימודי הרפואה שובץ בלשר בחיל רפואה כ-רופא צבאי ושירת במגוון תפקידים פיקודיים.
בלשר נטל חלק במלחמת ההתשה, כרופא צבאי במוצבים בסיני. במלחמת יום כיפור שובץ כרופא צבאי בבית חולים צבאי ברפידים והשתתף בפינוי מוטס של פצועים למרכז הארץ.
בשנים שלאחר מכן, קיבל בלשר פיקוד על פלוגת רפואה (פלת"ג) פיקודית, כולל מלחמת לבנון הראשונה. בתפקידו האחרון היה מפקד בית החולים הצבאי של תל השומר בחרום בדרגת רס"ן.

משפחה

בלשר נשוי לאסתר ואב ל-3 ילדים. מתגורר ברחובות. רעייתו אסתר בלשר יועצת חינוכית, לשעבר מפקחת על היועצות בעיריית נס ציונה, רחובות וראשון לציון מטעם השירות הפסיכולוגי העירוני.
ילדיו: הפרופ' אריק בלשר רדיולוג, מנהל המערך הרדיולוגי בבית החולים איכילוב, דורון בלשר בעל תואר בחשבונאות וכלכלה ותואר שני במינהל עסקים, מנהל כספים של חברת אורמת טכנולוגיות, ומיכל מרקוביץ בלשר, עורכת דין בתחום דיני עבודה, אחראית על תחום זה במשרד "טולצינסקי שטרן מרציאנו כהן לויצקי ושות'".
אביו, אהרן יליד נס ציונה, שנת 1910, היה איש ההגנה, נשלח על ידי ההגנה לצרפת לשרת ברגימנט הפרשים הזר הראשון הצרפתי על מנת להדריך בשובו את לוחמי ההגנה, בין היתר בנושא הפעלת תת מקלעים.